Diari Oficial de la Generalitat Valenciana


Sumari del DOGV 7909, del 03-11-2016 (2016/8137)

RESOLUCIÓ de 28 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 21/16-EAE Xàbia, 132/15-EAE Turís i 167/15-EAE Elda.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8137


Data del document
:   28-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 28 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 21/16-EAE Xàbia, 132/15-EAE Turís i 167/15-EAE Elda. [2016/8137]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 21/16-EAE Xàbia, 132/15-EAE Turís i 167/15-EAE Elda.  
  
«Informe ambiental i territorial estratègic  
Expedient: 21/0850-JAC.  
Títol: Modificació Puntual Número 75 del Pla General de Xàbia. Unitat d'Execució Balcó al Mar-12 (BAM-12).  
Promotor: Ajuntament de Xàbia.  
Autoritat substantiva: Ajuntament de Xàbia.  
Localització: Xàbia (Alacant).  
  
La Comissió d'Avaluació Ambiental, en la sessió realitzada el 30 de juny de 2016, va adoptar l'acord següent:  
Vista la proposta de l'Informe Ambiental i Territorial Estratègic de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12) en els termes següents:  
  
  
A) Documentació aportada  
Amb data 8 de febrer de 2016 va entrar, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Xàbia per a iniciar el procés d'avaluació ambiental i territorial estratègica, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12).  
La sol·licitud s'acompanya del document inicial estratègic i de l'esborrany de la modificació puntual, que es completa amb un estudi acústic i un estudi d'integració paisatgística. La documentació aportada, en format paper i digital, està d'acord amb allò establit en l'article 50 de la LOTUP.  
  
B) Planejament vigent  
El planejament vigent en el municipi és el pla general aprovat definitivament per la Comissió Territorial d'Urbanisme el 31 de gener de 1990.  
El Pla General de Xàbia conté la previsió d'una unitat d'execució en sòl urbà residencial extensiu denominada Balcó al Mar-12 (BAM-12).  
  
El Pla General de Xàbia no disposa d'avaluació ambiental estratègica.  
  
C) Modificació Puntual Número 75 del PG de Xàbia. UE BAM12: objecte i justificació  
El Pla General de Xàbia preveu l'execució d'una unitat d'execució denominada Balcó al Mar 12 (BAM-12), amb una superfície de 4.730 m², ubicada en la partida del mateix nom, el sòl de la qual està classificat com a sòl urbà extensiu.  
Aquesta unitat d'execució queda limitada a l'est pel carrer Tommaso Albinoni, per l'oest pel carrer Igor Stravinsky, al nord per un vial pendent d'executar, que la separa de les parcel·les residencials del nord i que connectarà els dos carrers anteriorment mencionats, i al sud per parcel·les residencials.  
L'objecte de la modificació és la de redelimitar l'àmbit de la Unitat d'Execució BAM-12 i incorporar el vial a la superfície de sòl lucratiu de la parcel·la mancomunada resultant i compensar les dotacions públiques mitjançant la creació (cessió) d'un nou vial al c/ Ginebre, de 630 m², necessari per a dotar de la condició de solar diverses parcel·les ja edificades que recauen al dit carrer.  
Es justifica la modificació basant-se en:  
- Els terrenys de l'entorn en què s'ubica la UE BAM-12 estan completament consolidats per parcel·les i vials. Queda pendent l'execució del vial que s'ha d'ubicar al nord de la UE BAM-12 per a connectar el carrer Tommaso Albinoni amb el carrer Igor Stravinsky.  
- Els terrenys de la Unitat d'Execució BAM-12 així com els del vial previst al nord de la UE BAM-12 són del mateix propietari.  
- L'execució del vial nord resulta innecessària per a dotar d'accés les parcel·les existents.  
- Es pretén pel propietari realitzar una única parcel·la mancomunada, el desenvolupament de la qual es duria a terme com una actuació aïllada, d'acord amb el que preveu l'article 72 de la LOTUP, per trobar-se el seu entorn completament consolidat i sense cap obra d'urbanització complementària.  
  
D) Característiques de la Modificació Puntual Número 75 del Pla General de Xàbia  
D.1. Àmbit de l'actuació  
Els sòls a què afecta la Modificació Puntual Número 75 del Pla General de Xàbia estan inclosos en la unitat d'actuació BAM-12, classificats com a sòl urbà extensiu.  
La zona on es localitza la UE BAM-12 se situa entre el cap de la Nau i la punta Torre Ambolo. En concret, la UE BAM-12 està en la part alta del vessant que descendeix fins a la cala d'Ambolo.  
El nou vial del c/ Ginebre, se situa en la zona del Tossalet.  
S'adjunta imatge en què queden grafiades les ubicacions dels àmbits afectats per aquesta Modificació Puntual Número 75 del PG de Xàbia.  
  
Imatge núm. 1. Situació d'àmbits afectats per la Modificació Puntual Número 75 PG Xàbia  
  
  
D.2. Característiques de la modificació  
Com s'indicava, la Modificació Puntual Número 75 pretén mancomunar en una única parcel·la els sòls del vial, previst pel PG al nord de la unitat d'execució, i el sòl de la parcel·la lucrativa, i generar així una única parcel·la mancomunada.  
Actualment, el planejament reconeix una superfície lucrativa a la parcel·la de 4.730 m², que passarien a 5.727 m², segons el pla topogràfic que s'aporta a la documentació.  
S'arreplega, en la taula següent, els paràmetres urbanístics previstos en el Pla General per a aquesta UE BAM-12 i els paràmetres resultants de la Modificació Puntual Número 75 proposada:  
  
  
  
En la següent imatge núm. 2, s'arreplega la proposta de creació del nou vial al carrer Ginebre (zona Tossalet).  
  
  
  
Imatge 2. Proposta nou vial c/ Ginebre  
  
  
D.3. Desenvolupament previsible del pla o programes  
S'indica en el document inicial estratègic (DIE) que en tractar-se d'una modificació per al canvi de sistema de gestió de la unitat i l'eliminació d'un vial previst en el pla general (que es compensarà amb l'obertura d'un nou vial al c/ Ginebre) no resulta necessari establir terminis per al seu desenvolupament.  
  
D.4. Efectes previsibles sobre el medi ambient  
En el DIE es considera que les actuacions preteses per la Modificació Puntual Número 75 del Pla General de Xàbia, donades les reduïdes dimensions, i considerant que ja actua sobre zones amb vials existents i urbanitzades, els efectes sobre el medi ambient són insignificants.  
  
  
E) Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
ADMINISTRACIÓ PÚBLICA CONSULTADA CONSULTA INFORME  
1 SERVEI TERRITORIAL D'URBANISME D'ALACANT 08/02/16  
2 SDG D'ORDENACIÓ, PLANIFICACIÓ I ATES - Servei d'Infraestructura Verda i Paisatge 8/03/16 17/06/16  
  
  
  
F) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d) i 51.1 de la LOTUP.  
El Servei Territorial d'Urbanisme d'Alacant, en el seu informe rebut amb data 8 de febrer de 2016, indica que la modificació proposada afecta l'ordenació detallada pel que la seua aprovació definitiva serà competència de l'Ajuntament. Quant a les determinacions de caràcter urbanístic que incideixen en la proposta indica que:  
- Haurà de justificar-se expressament el manteniment de l'estàndard dotacional global, definit en l'apartat III.1.1. de l'annex IV de la LOTUP, tal com reclama l'apartat III.8.2 del citat annex.  
- La modificació proposada haurà de contindre el mecanisme de gestió necessari per a vincular el desenvolupament dels sòls objecte d'aquesta amb la cessió del sòl dotacional al carrer Ginebre.  
Pel Servei d'Infraestructura Verda i Paisatge, en l'informe de data 17 de juny de 2016, s'indica que, analitzada la documentació, tenint en compte l'objecte i l'abast de la modificació proposada i vist l'estudi d'integració paisatgística elaborat, s'observa que no s'alteren usos o altres condicions paisatgístiques previstes en el planejament vigent, i manté l'estructura i l'ordenació bàsica dels àmbits afectats, per la qual cosa és de preveure que aquesta no tindrà una incidència significativa en el paisatge, ja que no s'alteraran el caràcter o la percepció del paisatge dels dits àmbits. A més, l'Estudi d'Integració Paisatgística, que s'aporta, defineix mesures correctores dels possibles impactes paisatgístics que, segons l'estudi, constitueixen «Normes d'Integració»i «han sigut tingudes en compte als efectes del seu cost, finançament i manteniment en el projecte d'urbanització presentat per a la seua aprovació municipal».  
  
L'àmbit de les actuacions proposades per la Modificació Puntual Número 75 del PG de Xàbia queden emmarcades dins del sòl urbà del municipi.  
No s'afecten espais naturals protegits ni tampoc espais de la XN 2000, si bé, cal indicar que la UE BAM-12 queda a escassos 125 metres del LIC Penya-segats de la Marina, però pel tipus d'actuació pretesa no s'estima afectació significativa.  
Finalment, indicar que el pla especial davant del Risc Sísmic en la Comunitat Valenciana (Decret 44/2011, de 29 d'abril, del Consell) estableix que el municipi de Xàbia presenta una intensitat sísmica de 7 (EMS), per a un període de retorn de 500 anys, per la qual cosa la planificació haurà de considerar l'elaboració d'un pla d'actuació municipal davant del risc sísmic. Per aqueix motiu, es considera que en els instruments de planejament, en aquest cas, de desenvolupament del planejament, s'hauran d'arreplegar les consideracions tècniques que, des de la legislació sectorial, s'apliquen amb vista a minimitzar els riscos sísmics, en particular, en la normativa sísmica d'aplicació (NCSR-02) per a les construccions i edificacions.  
  
G) CONSIDERACIONS JURÍDIQUES  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) PROPOSTA D'ACORD  
Analitzada la proposta de Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12), cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del pla general.  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII de la dita llei, que la proposta de Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12) no té incidència significativa en el model territorial del dit municipi, no produeix increment significatiu en el consum de recursos; no suposa afectació sobre elements del patrimoni natural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12) no presenta efectes significatius sobre el medi ambient.  
D'acord amb allò que s'hi ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents:  
1. La redacció definitiva de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12) haurà de contindre les determinacions de caràcter urbanístic realitzades pel Servei Territorial d'Urbanisme d'Alacant i que s'arrepleguen en l'apartat F) d'aquest informe ambiental i territorial estratègic.  
  
2.S'haurà d'actualitzar, en l'instrument de planejament, les referències a les normes vigents del Codi Tècnic de l'Edificació (CTE) així com les consideracions tècniques que, des de la legislació sectorial, s'apliquen amb vista a minimitzar els riscos sísmics, en particular, en la normativa sísmica d'aplicació (NCSR-02) per a les construccions i edificacions que poden realitzar-se en els àmbits de la Modificació Puntual Número 75 del Pla General.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12) en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
ANNEX I  
ÀMBIT TERRITORIAL DE LA MODIFICACIÓ PUNTUAL NÚMERO 75 DEL PLA GENERAL DE XÀBIA DE LA UNITAT D'EXECUCIÓ BALCÓ DEL MAR-12 (BAM-12)  
  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual Número 75 del Pla General de Xàbia de la Unitat d'Execució Balcó al Mar-12 (BAM-12), per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 de juny de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Títol: Avaluació Ambiental i Territorial Estratègica del Pla Parcial Sòl Urbanitzable Industrial Teixeria  
Promotor: Ajuntament de Turís  
Autoritat substantiva: Ajuntament de Turís i Comissió Territorial d'Urbanisme  
Localització: Turís (València)  
Núm. d'expedient: 132-2015-EAE  
  
La Comissió d'Avaluació Ambiental, en la sessió realitzada el 30 de juny de 2016, va adoptar l'acord següent:  
Vista la proposta de l'Informe Ambiental i Territorial Estratègic de Pla Parcial de Sòl Urbanitzable Industrial Teixeria a Turís, en els termes següents:  
  
Amb data 18 de juny de 2015 ha entrat en el Servei d'Avaluació Ambiental Estratègica, de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica del Pla Parcial Sòl Urbanitzable Industrial Teixeria de Turís (València), acompanyada d'esborrany del pla.  
  
1. Documentació presentada  
L'Ajuntament de Turís remet al Servei d'Avaluació Ambiental Estratègica, amb data 18 de juny de 2015, la documentació relativa al Pla Parcial de Sòl Urbanitzable Industrial Teixeria, en la qual sol·licita l'inici de l'avaluació ambiental i territorial estratègica del dit pla.  
La documentació remesa en format paper consta de:  
- Document per a l'avaluació ambiental i territorial estratègica del pla parcial  
- Document de pla parcial - proposta (conté l'estudi de paisatge)  
  
- Document d'ordenances i ús del sòl - proposta  
- Alternativa tècnica de l'esborrany del programa d'actuació integrada (PAI).  
Amb data 2 de juliol de 2015 es requereix l'Ajuntament perquè presente una còpia digital de la informació, a fi de poder realitzar les consultes establides en l'article 51.1 de la LOTUP per a poder continuar amb la tramitació de l'avaluació ambiental del pla parcial. Amb data 6 d'agost es rep la documentació sol·licitada.  
  
2. Planejament vigent  
El municipi de Turís disposa de normes subsidiàries aprovades definitivament per la Comissió Territorial d'Urbanisme (CTU) de València en la sessió de 18 de desembre de 1990, publicades en el BOP el 14 de març de 1991.  
El planejament vigent està en procés de revisió i es va emetre per la Comissió d'Avaluació Ambiental el document de referència amb data 20 d'abril de 2012, expedient 14-2012-EAE.  
  
3. Descripció de la proposta del pla parcial  
3.1. Antecedents  
El planejament vigent en el municipi de Turís són les normes subsidiàries aprovades per la CTU en 1990. El dit planejament classificava com a sòl urbanitzable industrial un àmbit localitzat al sud del sòl urbà industrial i la carretera CV-415, limítrof a l'est amb una franja de sòl no urbanitzable comú, al sud amb sòl no urbanitzable protegit i a l'oest amb el traçat de la carretera CV-50. Fins a la data no s'ha produït la transformació urbanística del dit sòl urbanitzable, i es manté subjecte a l'ús tradicional com a explotació agrícola.  
  
  
  
Actualment les NS estan en procés de revisió, i es va emetre el 20 d'abril de 2012 el document de referència del pla general (expedient 14-2012-EAE). En la proposta de pla general es presenta un nou model d'ocupació territorial, i respecte a l'ús industrial: s'analitza l'estat de desenvolupament del sòl urbà industrial, i es detecten deficiències en les obres d'urbanització, una baixa ocupació i una escassa demanda d'aquest tipus de sòl en el municipi; respecte d'això, s'adopten com a objectius del nou pla general la necessitat de racionalització i regularització de les activitats industrials ja existents; per a això es planteja:  
  
- Desclassificar la major part del sòl urbanitzable industrial de les NS, i  
- Es proposa reubicar aquest sòl a un costat i a l'altre de la carretera CV-415, i es delimiten dos sectors: SUZI Industrial Nord i SUZI Industrial Sud.  
Amb aquestes mesures s'aconsegueix:  
- Integrar en el sòl urbanitzable industrial tres instal·lacions industrials de magnituds considerables, ara en sòl no urbanitzable.  
- Integrar l'EDAR Turís-2, sense haver d'afectar sòls aliens a la programació urbanística, i pot ser objecte de redimensionat a càrrec del desenvolupament urbanístic del sòl industrial.  
- Simplificar la gestió urbanística de l'àmbit.  
  
  
El document de referència emés, respecte de la proposta de localització del sòl urbanitzable industrial, indica que: «es considera adequada la ubicació d'aquests sòls industrials, per ser ampliació de l'existent, encara que s'haurà de justificar la necessitat ambdós sectors i de la seua extensió.»  
  
3.2. Àmbit  
Segons la documentació aportada: «El pla parcial que es presenta amb el nom de Teixeria, es desenvolupa en la zona situada al sud-est del nucli urbà de Turís limítrof amb el polígon industrial ja existent, denominat Costera Blanca, on s'ha localitzat la implantació industrial de Turís en els últims anys.  
El sector comprén una àrea total de 218.062 m² (superfície ajustada a les indicacions de l'informe de l'arquitecte municipal de data 16.04.2015), i «desenvolupa el sòl urbanitzable industrial previst en les Normes Subsidiàries de Turís, i ordena la vora sud i est de l'actual sòl urbà industrial (ZUR-IN).»  
  
  
  
3.3. Objecte del Pla Parcial Industrial Teixeria  
En desplegament del planejament vigent (NS-1990) es presenta el Pla Parcial del Sòl Urbanitzable Industrial de Turís, en el qual:  
  
- Es planteja la redelimitació de la vora sud del sector, i proposa un vial perimetral de 24 metres d'amplària que regularitza el límit establit en les NS. Aquesta actuació suposa canvis en la classificació del sòl de l'ordre de magnitud:  
- Sòl que passa de rural a urbanitzable industrial:16.929 m²  
- Sòl que passa d'urbanitzable industrial a rural:12.736 m²  
- Es proposen sengles rotondes sobre les carreteres CV-415 i CV-50 en les quals enllaça el vial perimetral proposat.  
- Es proposa l'ordenació detallada per a tot el sector.  
- Es divideix el sector en dues unitats d'execució (UE) i es presenta el programa d'actuació integrada (PAI) de gestió indirecta per al desenvolupament de la UE-1.  
  
  
  
  
El present pla es proposa com una iniciativa empresarial privada que assumeix la gestió i urbanització completa únicament de la UE 1, i s'acull a la modalitat de gestió indirecta d'un programa d'actuació integrada.  
3.4. Justificació, problemàtica sobre la qual s'actua  
Vista la delimitació del sector proposada en les NS, informa l'arquitecte municipal el 16.04.2015 que: «És en el costat est d'aquesta delimitació on trobem la necessitat ampliar terreny per a no destruir les edificacions semiconsolidades, qüestió per la qual es considera necessari desplaçar la delimitació del sector cap a l'est per a incloure el vial de vora que enllaçarà amb molta probabilitat en una rotonda.  
  
Pel que fa a la zona sud, s'ha considerat necessari realitzar una redelimitació del polígon recta que evite les revoltes sinuoses que s'adaptaven a les propietats agrícoles segons les normes subsidiàries. L'execució de la versió de les NS impossibilitaria tindre un vial de vora o en qualsevol cas obligaria a deixar unes parcel·les residuals de difícil aprofitament.»  
3.5. Descripció d'alternatives  
En la documentació presentada no es proposen alternatives.  
3.6. Efectes previsibles sobre el medi ambient  
En la documentació presentada es realitza una caracterització de l'àmbit del PP a través de l'estudi dels distints factors ambientals que incideixen en aquest:  
- Usos i aprofitaments actuals  
- Geomorfologia i relleu  
- Capacitat agrícola del sòl  
- Clima  
- Temperatura, valors mitjans i extrems  
- Precipitacions  
- Hidrologia  
- Vegetació i flora  
- Àrees d'interés per a la conservació de la naturalesa  
- Forests d'utilitat públiques  
- Sòl forestal  
- Camins ramaders  
- Patrimoni arqueològic, arquitectònic i etnològic  
- Risc d'inundació  
- Risc de contaminació d'aqüífers  
- Riscos derivats de l'erosió  
- Risc d'inestabilitat de vessants  
- Risc sísmic  
Conclou l'estudi realitzat i indica que «és un sòl de baixa capacitat agrícola que en l'àmbit proposat del pla parcial està en aquest moment sense producció, sense riscos d'inundabilitat, drenat per torrenteres que caldria respectar per a continuar garantint un drenatge òptim, amb una inexistència de recursos hídrics amb cabals molt limitats, qualitat deficient i costos elevats d'explotació, amb absència de riscos d'erosió i lliscaments, amb baixa vulnerabilitat a la contaminació dels recursos hídrics existents a causa de la seua particular geomorfologia. En l'àmbit d'estudi no discorre cap camí ramader, per la qual cosa no hi ha afectació, igual que no hi ha afectació al Patrimoni Cultural Valencià.»  
  
  
4. Consultes  
Per part de la Direcció General de Medi Natural i d'Avaluació Ambiental, com a òrgan ambiental i d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades següents:  
  
ADMINISTRACIÓ PÚBLICA CONSULTADA Data Consulta Data informe  
CHOPVT - Servei Territorial d'Urbanisme 16.09.2015 04.02.2016  
CHOPVT - Servei d'Infraestructura Verda i Paisatge 16.09.2015 26.05.2016  
CHOPVT - Servei d'Ordenació del Territori 16.09.2015 28.09.2015  
CHOPVT - ETCV 16.09.2015 €  
CHOPVT - Servei de Planificació 16.09.2015 07.10.2015  
CAMACCDR - Servei d'Ordenació i Gestió Forestal. Secció Forestal 16.09.2015 20.10.2015  
CAMACCDR - Servei d'Ordenació i Gestió Forestal. Camins Ramaders 16.09.2015 25.01.2016  
CAMACCDR - Direcció Territorial de Medi Ambient 16.09.2015 16.11.2015  
Diputació de València - Àrea de Carreteres 16.09.2015 23.03.2016  
EPSAR - Entitat Pública de Sanejament 16.09.2015 22.10.2015  
CHJ - Confederació Hidrogràfica del Xúquer 16.09.2015 25.09.2015  
  
  
En contingut íntegre dels informes es podrà consultar en el lloc web: http://www.agroambient.gva.es/eae junt amb el document d'abast.  
  
  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d) i 51.1 de la LOTUP.  
5.1. Urbanisme. El 4 de febrer de 2016, el Servei Territorial d'Urbanisme de València, emet un informe en què indica que: «una vegada analitzada la documentació [...], respecte a la qüestió del desenvolupament del sector ja aprovat, redelimitant-lo lleument per a una millor connexió viària, no es derivaran efectes significatius sobre el medi ambient des de la visió de les competències urbanístiques d'aquest Servei», sense perjuí de les observacions següents:  
- Les determinacions objecte del pla parcial es consideren determinacions de l'ordenació estructural, de conformitat amb l'article 21 de la LOTUP, per la qual cosa la competència per a la seua aprovació seria autonòmica, de conformitat amb l'article 44 de la LOTUP.  
- Observacions al document presentat:  
1. «La DT 2a de la LOTUP estableix que l'aprovació dels plans parcials que modifiquen les determinacions dels PG o NS vigents a l'entrada en vigor d'aquesta llei, requereixen l'homologació del sector corresponent. En aquest sentit, es distingirà documentalment l'homologació del pla parcial.»  
2. Regulació més específica, de les àrees de protecció de les carreteres CV-415 i CV-50, en les normes urbanístiques proposades.  
3. Respecte a la ubicació de l'EDAR concretar la seua ubicació; d'acord amb les NU del PP és possible la seua instal·lació en zona industrial (ZUR-IN), i a priori és incompatible en la zona verda proposada (SVJ) s'haurà de justificar o corregir la dita circumstància i analitzar la compatibilitat de la instal·lació amb els usos pròxims, i haurà de sol·licitar l'informe a la Direcció General d'Aigües o a l'administració competent.  
4. Incloure un 5 % extra de l'aprofitament resultant lliure de càrregues per a l'administració en consideració del sòl que es reclassifica a urbanitzable.  
5. Establir la regulació del paràmetre de límit d'alçàries permés.  
  
6. Reelaborar els plans d'ordenació.  
5.2. Paisatge. El 26 de maig de 2016 el Servei d'infraestructura Verda i Paisatge emet l'informe en què indica que:  
- La transformació que es proposa per a aquest espai té incidència en el caràcter i la percepció del paisatge.  
- L'estudi de paisatge presentat es considera correcte com a instrument, però haurà d'adaptar-se a les consideracions següents:  
1. S'haurà d'establir zones d'afectació visual al llarg de les principals vies de comunicació (CV-50 i CV-415) en funció de l'anàlisi visual i la delimitació de les seues conques visuals.  
2. El vial de vora de 24 m d'amplària «no pareix que supose una transició que afavorisca la integració paisatgística del polígon industrial».  
3. Es respectarà la topografia i la vegetació del lloc, integrant els elements topogràfics significatius, com a referències visuals del territori, així com la vegetació i l'arbratge existents (especialment el patró agrícola i el seu sistema de reg tradicional).  
- Haurà de completar-se amb el pla de participació pública i el document amb proposta d'infraestructura verda internes i les seues connexions d'acord amb el que preveuen els articles 4 i 5 de la LOTUP.  
5.3. Sòl forestal i camins ramaders. El 18 de febrer de 2016 el Servei d'Ordenació i Gestió Forestal remet l'informe emés per la Secció Forestal de l'Oficina Comarcal de Medi Ambient de València en el qual s'indica que: «el Pla Parcial Industrial Teixeria del terme municipal de Turís no afecta terreny classificat com a forestal.»  
  
Així mateix es remet l'informe en matèria de camins ramaders en què s'indica que: «l'ordenació podria afectar el camí ramader denominat carrerada de l'Estacada de 15 metres d'amplària legal, que està en el lateral sud oest del sector urbanitzable, i suposa el seu límit occidental. En concret l'afectació la produeix la rotonda ubicada en l'extrem més occidental del sector, en el qual tant la rotonda com un dels ramals podia resultar intrusos en domini públic ramader. No consta que actualment existisca una delimitació aprovada del domini públic pertanyent al camí ramader, en el tram en consideració.  
No s'ha proposat restitució en l'àmbit d'actuació.  
Per a ser acceptable, la restitució hauria de permetre els usos compatibles establits en la Llei d'11 de juliol de 2014, de la Generalitat Valenciana, de Camins Ramaders.  
S'estableix com a condició: dotar la rotonda d'un pas exterior a aquesta pel seu vessant més oriental, cap al sector, i com a mínim la meitat de l'amplària de la seua classificació i senyalització del camí ramader.»  
5.4. Domini Públic Hidràulic, incidència en el règim de corrents i recursos hídrics. Amb data 25 de setembre de 2015 la Confederació Hidrogràfica del Xúquer emet un informe en què indica que: «l'àmbit del pla parcial està travessat pel barranc de la Teixeria. Segons l'ordenació proposada el barranc Teixeria queda entre les zones verdes del sector amb la qual cosa es garanteix la seua protecció. En tot cas les obres d'urbanització del sector estan en zona de policia de llit públic i prèviament a la seua execució requereixen autorització d'aquest organisme igual que l'execució de l'obra de pas que es requereix per a l'execució del vial perimetral del sector.  
Respecte a l'increment en la demanda de recursos hídrics indica l'informe que: «als efectes de l'emissió de l'informe de l'article 25.4 del Text Refós de la Llei d'Aigües, previ a l'aprovació de l'instrument de planejament que desplegue l'actuació proposada, s'haurà de justificar el dit increment i acreditar la disponibilitat de recursos hídrics per a atendre la dita demanda.»  
5.5. Depuració d'Aigües. L'entitat Pública de Sanejament d'Aigües EPSAR, el 22 d'octubre de 2015 informa que:  
- El municipi de Turís està servit per diversos sistemes de sanejament i depuració. Donada la ubicació del sector industrial Teixeria, la instal·lació de depuració que per proximitat seria receptora de l'aigua residual generada en aquest seria la de Turís 2.  
- Turís 2 està dissenyat per a tractar 400 m³/dia. En l'actualitat l'influent és de 144 m³/dia.  
- El desenvolupament complet de la figura de planejament de referència generarà, una vegada desenvolupat en la seua totalitat, un increment de 1.613,86 m³/dia respecte al cabal actualment tractat en l'EDAR de Turís 2.  
- S'observa que el desenvolupament de la figura de planejament referida en l'assumpte, no presenta a priori zones d'afectació a les infraestructures de sanejament i depuració de la Generalitat Valenciana existents.  
Conclou l'informe i indica que: «aquesta entitat de Sanejament d'Aigües informa la viabilitat del tractament en el sistema públic de sanejament i depuració de Turís 2 de les aigües residuals generades pel desenvolupament del Pla Parcial Teixeria del municipi de Turís (València)» sempre que es complisquen una sèrie de condicions que estan indicades en l'informe. (El cost estimat del suplement d'infraestructures suposarà una quantitat a abonar d'1.630.805,53 ?).  
5.6. Infraestructures lineals  
Carreteres.  
El 7 d'octubre de 2015 la Direcció General d'Obres Públiques, Transport i Mobilitat Urbana informa que per a poder emetre valoració de l'actuació proposada es requereix la documentació següent:  
1r. Es requerirà una ordenació de classificació i qualificació dels sòls així com dels usos que es plantegen, si pot ser còpia digital de l'actuació.  
2n. Es definiran els accessos a la xarxa de carreteres tant estatals, com autonòmiques i provincials, amb els itineraris des d'aquests fins a l'actuació. Es defineix específicament que serà a càrrec del promotor.  
  
3r. Es requerirà un estudi de trànsit detallat en l'any horitzó de posada en servei de l'actuació, que justifique i valide el viari proposat, i que no supose una minoració del nivell de servei.  
4t. Es realitzarà l'estudi d'impacte acústic i es prenen les mesures necessàries a càrrec del promotor per a complir la legislació vigent.  
El 23 de març de 2016 el Servei de Planificació i Projectes de la Diputació de València respecte al seu àmbit competencial informa que:  
  
- «El possible funcionament com a variant de població del vial perimetral del sector podria induir situacions de conflicte en els accessos als vials que defineixen les illes industrials [?] se creu convenient solucions a l'encreuament a nivell de les calçades.  
- El disseny de la rotonda situada a l'altura del PK 21.125 de la CV-415 ha d'adaptar-se a les recomanacions per al disseny de rotondes de la Conselleria d'Habitatge, Obres Públiques i Vertebració del Territori de gener de 2015 i haurà de ser aprovat per la Diputació de València prèviament a la seua construcció.  
- La zona de protecció de la carretera CV-415 ha d'estendre's a la calçada anul·lar de la rotonda que es projecte, i a més a les botzines d'accés i eixida de la rotonda i al capdavant de l'illa ZUR-IN illa 1 tocant a la carretera CV-415. L'amplària de la zona de protecció serà de 25 m i les edificacions situades en aquesta zona hauran de declarar-se fora d'ordenació.  
- No es podrà constituir cap zona d'aparcament en el vial perimetral del sector situada dins de la zona de protecció de la carretera CV-415.  
  
- Les fitxes de gestió del sector indicaran que la construcció de la rotonda i urbanització del front de la parcel·la ZUR-IN illa 1 seran a càrrec del sector.»  
5.7. Riscos ambientals i territorials  
Inundació.  
El Servei d'Ordenació del Territori, amb data 28 de setembre de 2015 informa que: «Analitzada la documentació relativa a l'actuació indicada, i tenint en compte les cartografies d'inundabilitat aplicables [cartografia del Pla d'Acció Territorial de caràcter sectorial sobre prevenció del Risc d'Inundació en la Comunitat Valenciana (PATRICOVA), cartografia de la Revisió del PATRICOVA i Sistema Nacional de Cartografia de Zones Inundables], en virtut de l'article 15 de la Normativa Urbanística del PATRICOVA i de la Directriu 65.d) del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana, s'informa que l'actuació proposada NO ESTÀ AFECTADA per risc d'inundació.»  
La Confederació Hidrogràfica del Xúquer en el seu informe de 25 de setembre de 2015 indica que «la zona de l'actuació no presenta risc d'inundació.»  
Acústica.  
El 16 de novembre de 2015 el Servei Territorial de Medi Ambient emet un informe en matèria de contaminació acústica i en aquest indica que: «d'acord amb l'article 25 de la Llei 7/2002, de 3 de desembre de la Generalitat Valenciana, de Protecció Contra la Contaminació Acústica, els instruments de planejament urbanístic de municipis que no disposen de pla acústic municipal han d'incorporar un estudi acústic en el seu àmbit d'ordenació mitjançant la utilització de models matemàtics predictius que permeten valorar el seu impacte acústic i adoptar les mesures adequades per a la seua reducció.»  
Revisada la documentació del Pla Parcial Teixeria s'observa que no disposa d'estudi acústic, per la qual cosa s'haurà d'aportar el dit estudi per a poder valorar el risc ambiental. El contingut mínim de l'estudi ambiental serà l'especificat en l'apartat b de l'annex IV del Decret 104/2006, de 14 de juliol, de planificació i gestió en matèria de contaminació acústica.  
De l'anàlisi de la documentació presentada i del contingut dels informes sectorials emesos, pot concloure's que la proposta del pla parcial avaluada no presenta efectes significatius sobre el medi ambient, ja que l'actuació proposada:  
- Es desenvolupa sobre sòl classificat com a urbanitzable per les NS  
  
- No està afectada per risc d'inundació  
- No afecta terreny classificat com a forestal  
- L'afectació sobre el camí ramader és esmenable si s'ajusta el disseny de la rotonda sobre la CV-50 per a no afectar el domini públic ramader.  
- El futur increment d'aigües residuals a tractar és viable si s'escomet el suplement de les infraestructures existents.  
- La possible afectació paisatgística és esmenable amb l'adopció de mesures integradores i correctores.  
Únicament s'haurà d'atendre els requeriments de les distintes administracions consultades als efectes de continuar amb la tramitació de l'instrument de planejament ara avaluat. A més, caldrà ajustar-se a la recomanació de l'informe de l'arquitecte municipal de data 15.05.2015 en el qual textualment s'indica que:  
«El present informe té com a objecte: proposar una alternativa a considerar en la redelimitació de les unitats d'execució del pla parcial amb l'objecte que l'evolució en la tramitació de l'instrument de planejament parcial i l'execució del PAI de la seua Unitat d'Execució número 1 no condicionen el futur planejament general de la població».  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, el pla parcial no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, no afecta elements del patrimoni natural ni cultural; afecta exclusivament el sòl urbanitzable, i incideix únicament en les determinacions que regulen el seu règim de gestió, ús i edificació, per la qual cosa no s'incrementarà la demanda de recursos renovables o no renovables, respecte a les normes subsidiàries aprovades, i en conseqüència el pla parcial proposat no presentarà afectacions sobre el medi ambient.  
Pel que tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de Pla Parcial Industrial Teixeria de Turís (València) no presenta efectes significatius sobre el medi ambient.  
D'acord amb allò que s'hi ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de Pla Parcial Industrial Teixeria de Turís (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació d'aquest d'acord amb a la seua normativa sectorial.  
Prèviament a la seua aprovació definitiva el pla parcial haurà:  
1. D'atendre les observacions realitzades en l'informe del Servei Territorial d'Urbanisme, respecte de la documentació a presentar.  
2. De disposar d'informe definitiu del Servei d'Infraestructura Verda i Paisatge.  
3. De complir les condicions establides en l'informe de la Secció Forestal per al tractament que ha d'adoptar-se respecte al camí ramader.  
  
4. De disposar d'informe definitiu de la CHJ quant a la disponibilitat de recursos hídrics.  
5. De disposar d'informe definitiu de la Direcció General d'Obres Públiques, Transports i Mobilitat Urbana.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla parcial en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del pla parcial.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica del Pla Parcial Industrial Teixeria de Turís, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 de juny de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Estudi de detall del solar carrer Puríssima - carrer Cardenal Cisneros.  
Promotor: Ajuntament d'Elda.  
Autoritat substantiva: Ajuntament d'Elda.  
Localització: Elda (Alacant).  
Núm. d'expedient: 167-2015-EAE.  
  
La Comissió d'Avaluació Ambiental, en la sessió realitzada el 30 de juny de 2016, va adoptar l'acord següent:  
Vista la proposta de l'informe Ambiental i Territorial Estratègic de l'Estudi de detall del solar situat entre els carrers de la Puríssima i del Cardenal Cisneros a Elda en els termes següents:  
  
Amb data 14 d'agost de 2015 va entrar en el Servei d'Avaluació Ambiental Estratègica, de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica de l'Estudi de detall del solar situat entre els carrers de la Puríssima i del Cardenal Cisneros a Elda (Alacant), acompanyat d'esborrany de l'estudi de detall.  
  
1. Documentació presentada  
L'Ajuntament d'Elda, remet a la Subdirecció General d'Avaluació Ambiental la sol·licitud d'inici d'avaluació ambiental de l'estudi de detall del solar situat entre els carrers de la Puríssima i del Cardenal Cisneros del seu municipi.  
La documentació presentada, en format paper i digital, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), consisteix en una versió preliminar de l'estudi de detall del solar de data de redacció 29 de maig de 2015.  
Amb data 17 de setembre de 2015 es requereix l'Ajuntament perquè presente el document d'inici estratègic de l'estudi de detall. Amb data 29 de març de 2016 l'Ajuntament remet documentació: nova versió de l'estudi de detall del solar de data de redacció setembre de 2015.  
  
  
2. Planejament vigent  
El planejament vigent en el municipi d'Elda és el Pla General d'Ordenació Urbana, aprovat definitivament per Resolució del conseller competent en urbanisme l'11 de juliol de 1985 (DOGV 18.07.1985); per les dates d'elaboració i tramitació aquest pla general no es va sotmetre a avaluació ambiental.  
Actualment el PGOU està en procés de revisió, i s'ha emés per acord de la Comissió d'Avaluació Ambiental, de data 20 d'abril de 2012, el document de referència (expedient 109-2009-EAE).  
  
  
3. Descripció de l'estudi de detall  
Àmbit.  
L'estudi de detall es redacta per a l'àmbit de l'illa cadastral núm. 22441, classificada pel PGOU vigent com a sòl urbà residencial, inclòs en l'àmbit del Pla Especial de Millores Urbanes Nucli Antic (PEMU), aprovat pel Ple de l'Ajuntament el 27.09.1985, i està el dit àmbit qualificat amb la clau 113, i correspon amb la Zona d'Alineació a Vial Nucli Antic, Subzona d'intensitat 3.  
  
L'illa està delimitada pels carrers de la Puríssima al nord, carrer Alcázar de Toledo a l'oest i carrer del Cardenal Cisneros a l'est i al sud. De les 11 parcel·les cadastrals que comprén l'illa, la modificació proposada en l'estudi de detall afecta únicament les parcel·les les façanes del qual donen al carrer del Cardenal Cisneros:  
  
Referència Cadastral Localització Superfície de parcel·la m²  
3512965HM0316H8845SS C/ Cardenal Cisneros 23 225,00  
0336316KC8144L5149JS C/ Cardenal Cisneros 21 150,00  
2020159FA9339M8691JJ C/ Cardenal Cisneros 15 194,00  
2244019JE0363W6242WE C/ Alcázar de Toledo 17 27,16 (part agregada al núm. 15)  
  
  
  
  
La realineació que planteja el PEMU per a l'illa, en el límit amb el carrer Cardenal Cisneros, conforma un nou espai públic, una plaça que en la documentació del PEMU apareix grafiada amb la clau g.  
  
Objecte.  
Segons s'indica en l'informe de l'arquitecte municipal de 8 de març de 2016: «L'objecte de l'estudi de detall presentat és el de la modificació de l'alineació de la façana que té davant de la plaça qualificada amb clau g. Es tracta de corregir l'angle existent vigent, amb l'objecte d'aconseguir una ortogonalitat respecte a la resta d'alineacions de la plaça. No s'incrementa l'edificabilitat ni es modifiquen les superfícies dotacionals existents.»  
  
  
  
  
La modificació proposada en l'estudi de detall també afecta l'amplària del tram viari comprés entre la nova plaça i el carrer del Cardenal Cisneros; el PEMU delimita una amplària de 9 m per a la dita connexió, ara es proposa una amplària de 8,60 m, configurats com un carrer d'amplària 3,9 m i en continuïtat, un pas porticat de 4,5 m. La configuració és la que pot veure's en la imatge:  
  
  
Justificació.  
La modificació de l'alineació del solar que dóna davant de la nova plaça es justifica en la pretensió de dotar d'una geometria regular ortogonal, tant la plaça com l'edifici, de manera que s'inserisquen de forma coherent en el seu context urbà; tot això sense modificar la superfície de la plaça i del solar.  
Respecte a la modificació de l'amplària del vial de connexió entre la plaça i el carrer Cardenal Cisneros, en la documentació aportada per l'Ajuntament amb data 29.03.2016, s'indica textualment: «quant a l'espai porticat que queda grafiat com a pas de vianants cobert, es projecta d'acord amb l'aprovació del projecte ja executat que se situa enfrontat en el carrer del Cardenal Cisneros, l'edifici de recent construcció, que té una amplària de 4,50 m, en compte dels 9 m que apareixen en el pla oficial».  
Alternatives.  
No es proposen alternatives.  
  
4. Consultes  
Per part de la Subdirecció General d'Avaluació Ambiental, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
Data de consulta Data d'informe ADMINISTRACIÓ PÚBLICA CONSULTADA  
17.09.2015 20.06.2016 CHOPVT. Servei d'Infraestructura Verda i Paisatge  
17.09.2015 07.10.2015  
05.04.2016 DTCHOPVT. Servei Territorial d'Urbanisme  
  
  
En contingut íntegre dels informes es podrà consultar en el lloc web:www.agroambient.gva.es/eae.  
  
  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d) i 51.1 de la LOTUP.  
Urbanisme.  
El Servei Territorial d'Urbanisme d'Alacant, analitzada la documentació presentada amb data 14 d'agost de 2015, emet un informe amb data 7 d'octubre de 2015 i manifesta en aquest que: «Des del punt de vista de les competències d'aquest Servei Territorial, i quant a les determinacions de caràcter urbanístic que incideixen en la proposta, ha d'indicar-se:  
- En primer lloc, que no és l'estudi de detall la figura adequada per a implementar la modificació que es pretén. Així, l'article 41 de la LOTUP limita el seu abast a definir o remodelar volums i alineacions, sense que puguen modificar altres determinacions pròpies del pla que desenvolupa com en aquest cas la qualificació de determinats àmbits.  
  
- D'altra banda, la proposta redueix l'amplària del vial, ja de per si escassa, la qual cosa implica una minva en la qualitat de l'ordenació.  
- Finalment ha d'indicar-se que la proposta que es tramite haurà de quantificar, en l'àmbit de la modificació, els canvis de qualificació que es proposen, així com l'edificabilitat en l'ordenació vigent i en la proposta, i justificar el manteniment de l'estàndard dotacional global, tal com reclama l'article 63.3 de la LOTUP, que estableix que les noves solucions proposades hauran de mantindre l'equilibri de les dotacions públiques i l'aprofitament lucratiu.»  
Respecte de la documentació presentada per l'Ajuntament amb data 29 de març de 2016, el Servei Territorial d'Urbanisme d'Alacant, emet un informe amb data 5 d'abril de 2016, i en aquest indica que: «Analitzat el contingut de la documentació remesa, s'adverteix que subsisteix la improcedència d'implementar mitjançant estudi de detall la modificació que es pretén, atés que l'article 41 de la LOTUP limita l'abast dels estudis de detall a definir o remodelar volums i alineacions, sense que puguen modificar altres determinacions pròpies del pla que desenvolupa, com en aquest cas la qualificació de determinats àmbits. I això amb independència de la previsió continguda en els articles 5 i 6 de les normes urbanístiques del Pla Especial de Millores Nucli Antic, atés que les dites normes tenen naturalesa reglamentària i han d'entendre's derogades pel precepte legal abans citat.»  
Paisatge.  
El 20 de juny de 2016 el Servei d'Infraestructura Verda i Paisatge, emet un informe en què indica que: «quant a l'estudi de detall objecte d'informe, les determinacions del qual afecten l'ordenació detallada sense alterar l'estructural, la competència per a la valoració de les possibles mesures d'integració a incorporar a la seua aprovació definitiva serà municipal (s'indiquen una sèrie de criteris particulars per a la seua possible inclusió en l'anàlisi de la seua integració en el paisatge urbà). Tot això sense perjuí de la participació com a administració pública afectada en el tràmit de participació públic (articles 51 i 53 LOTUP).»  
  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, l'estudi de detall estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi, no afecta elements del patrimoni natural ni cultural; afecta exclusivament el sòl urbà, i incideix únicament en les determinacions que regulen el seu règim de gestió, ús i edificació, per la qual cosa no s'incrementarà la demanda de recursos renovables o no renovables, respecte al pla general aprovat, i en conseqüència l'estudi de detall proposat no presentarà afectacions sobre el medi ambient.  
Pel que tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta d'estudi de detall del solar situat entre els carrers de la Puríssima i del Cardenal Cisneros a Elda (Alacant) no presenta efectes significatius sobre el medi ambient.  
  
D'acord amb allò que s'hi ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica d'estudi de detall del solar situat entre els carrers de la Puríssima i del Cardenal Cisneros a Elda (Alacant), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'aquest d'acord amb a la normativa sectorial.  
  
Respecte a la següents fases de la tramitació de l'expedient, s'haurà de tindre en compte allò que s'ha assenyalat en els informes emesos amb dates 7 d'octubre de 2015 i 5 d'abril de 2016 respectivament pel Servei Territorial d'Urbanisme d'Alacant, en els qual s'indica que:  
«no és l'estudi de detall la figura adequada per a implementar la modificació que es pretén. Així, l'article 41 de la LOTUP limita el seu abast a definir o remodelar volums i alineacions, sense que puguen modificar altres determinacions pròpies del pla que desenvolupa com en aquest cas la qualificació de determinats àmbits.»  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual/estudi de detall (segons siga procedent) en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la intervenció.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica d'estudi de detall del solar situat entre els carrers de la Puríssima i del Cardenal Cisneros a Elda, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquest, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 de juny de 2016.- El secretari de la Comissió d'Avaluació Ambiental: José del Valle Arocas.»  
  
València, 28 de setembre de 2016.- El director general de Medi Natural i d'Avaluació Ambiental: Antoni Marzo i Pastor.